Michelle Paver

Michelle Paver (født 7. september 1960 i Malawi) er en britisk forfatter av bøker for voksne og for barn og ungdom. Hun har mottatt en rekke priser for sitt forfatterskap.

 Liv og virke 
Michelle Paver er født i Nyasaland (i dag Malawi) i sentrale eller sørøstlige Afrika. Hennes mor var belgisk fra Flandern og hennes far var sørafrikaner. De drev avisen Nyasaland Times. Da hun var tre år gammel bosatte hennes foreldre seg i Wimbledon i England hvor hun senere gikk på skolen The Study and Wimbledon High School. Etter å ha studert biokjemi på Lady Margaret Hall ved Universitetet i Oxford, hvor hun tok en grad av første klasse, ble hun partner i et advokatfirma i London. Hennes fars død i 1996 fikk henne til å ta et sabbatsår hvor hun reiste rundt i Frankrike og Amerika, og hvor hun kom til å skrive sin første bok, Without Charity. Hun sa opp fra advokatfirmaet da hun kom tilbake for å konsentrere seg om sitt forfatterskap.«From Africa to Wimbledon & Beyond…». Michelle Pavers nettsted. Arkivert fra originalen den 12. juli 2007

 Ulvebror 
Chronicles of Ancient Darkness, eller Ulvebror på norsk, forteller om Torak, en tenåring uten familie, og om hans venner Renn og Wolf. Hovedfortellingen sirkler om Torak og hans søken etter å beseire Sjel-eterne, en gruppe onde trollmenn som vil drepe alt liv i skogen der de bor. Settingen er i et forhistorisk Nord-Europa i steinalderen, neolittisk tid.

Den første boken i serien, Wolf Brother«An interview with Michelle Paver». Bookbrowse.com. ble utgitt i 2004 og som en helhet har bøkene solgt mer enn 1 millioner eksemplarer i Storbritannia.Pressemelding (8. august 2009): «Michelle Paver's Chronicles Of Ancient Darkness Sells A Million Copies!»  Den sjette boken i serien, Ghost Hunter, vant Guardian Prize for barne- og ungdomslitteratur i 2010.Guardian children's fiction prize 2010. The Guardian. Regissøren Ridley Scott har opsjon på filmatisering av serien.

 Bibliografi 
 Frittstående romaner for voksne 
 Without charity – 2000 
 A place in the hills – 2001
 Dark matter – spenningsroman fra Svalbard 2010 (Mørketid)
 Thin air – 2016 (Høydeskrekk)
 Wakenhyrst – 2019

 Daughters of Eden-trilogien 
 The shadow catcher – 2002
 Fever hill – 2004
 The serpent's tooth – 2005

 Chronicles of Ancient Darkness/Ulvebror-serien 
 Wolf brother – 2005 (Ulvebror) 
 Spirit walker – 2006 (Åndevandrer)
 Soul eater – 2007 (Sjel-eter)
 Outcast – 2007 (Utstøtt)
 Oath breaker – 2008 (Løftebryter)
 Ghost Hunter – 2009 (Spøkelsesjeger)
 Viper's daughter – 2020

 Gods and Warriors-serien 
 Gods and warriors – 2012 (Kun førsteutgaven kom med denne tittelen) /The Outsiders – 2013
 The burning shadow – 2013
 Eye of the falcon – 2014
 The crocodile tomb – 2015
 Warrior bronze – 2016

 Priser og utmerkelser (utvalg) 
 Årstall  Priser2008  Bokjuryn i kategori 10-13 år 2006  Bokjuryn i kategori 10-13 år 

 Referanser 

 Eksterne lenker 



  «Queen of the Stone Age», artikkel i The Guardian

Kategori:Engelske forfattere
Kategori:Britiske barnebokforfattere
Kategori:Britiske forfattere av fantastisk litteratur
Kategori:Engelskspråklige forfattere
Kategori:Personer fra Blantyre
Kategori:Personer fra London